
OPĆINA KAMANJE

OPĆINSKO VIJEĆE
KLASA: 023-01/13-01/02

UR.BROJ: 2133/22-01-13-03
U Kamanju, 09.09. 2013.  godine

PREDMET: Zapisnik sa 3. sjednice Općinskog vijeća Općine Kamanje

DNEVNI RED:

-utvrđivanje kvoruma

1. Aktualni sat

2. Zaključak o održavanju manifestacije: „Dani općine Kamanje 2013. godine.“
3. Odluka o dodjeli javnih priznanja Općine Kamanje 
4. Odluka o komunalnim djelatnostima koje se mogu obavljati na temelju koncesije na području Općine Kamanje
5. Izmjene i dopune Odluke o naknada za korištenje javnih površina   
6. Zamolbe 
Sjednica je održana dana 09.09.2013. u 18:00 sati u prostorijama Općine Kamanje.

Sjednici su nazočili: Ivan Lukunić – predsjednik Općinskog vijeća, Damir Mateljan - načelnik Općine Kamanje, Josip Ribarić – zamjenik načelnika (sa zakašnjenjem 60 minuta),  Silvija Janjac, Zorica Nemanić, Višnja Stipančić Car, Marijan Maršić i Dragutin Ivančić

Nenazočni: Ivan Žokvić, Stjepan Maršić, Krunoslav Mlačak

Zapisničar: Suzana Priselac

Gospodin Lukunić otvara 3. sjednicu Općinskog vijeća i pozdravlja prisutne. Konstatira da je na sjednici nazočno 6 vijećnika, te načelnik Općine Kamanje Damir Mateljan. 

Ad 1) Aktualni sat
· Na aktualnom satu postavljaju se pitanja upućena načelniku. Za riječ se javlja gđa. Višnja Stipančić Car. Pitanje se tiče igrališta u Lukama – Kamanje. Gospođu Višnju Stipančić Car zanima da li će igračke uskoro biti dopremljene na dječje igračište, tko ih sufinancira? Načelnik Općine Kamanje, gosp. Damir Mateljan odgovara, kako će Općina sudjelovati u pripremama koje se odnose na uređenje zemljišta i zaštitne ograde.  Što se tiče igračaka za koje je potreban certifikat, za njih nažalost Općina Kamanje nema novaca te će se zamoliti donacija od grada Zagreba. Grad Zagreb bi trebao donirati 5 kompleta igračaka. Do 18.09.2013. godine bi grad, odnosno holding trebao odobriti igračke. Vrijednost igračaka će biti oko 65.000,00 kuna.
· Gospodin Dragutin Ivančić postavlja pitanje da li je bila od prošle sjednice do sada sazvana komisija za proslavu dana Općine Kamanje? Gosp. Mateljan odgovara kako će sva izvješća biti dana. Kao i svake godine Jedinstveni upravni odjel je pripremio čitav niz infrastrukture za te dane i o tome će komisija biti izvještena na sastanku, uz njih će nazočit i predstavnici udruga koji na taj dan sudjeluju u izvođenju dana Općine, a to je NK Vrlovka, DVD Kamanje i KUD Kamanje.
· Gospodin Josip Ribarić postavlja pitanje u svezi puteva u Općini Kamanje, odnosno da li su svi putevi preneseni na Općinu, te da li treba pečenje rakije prijaviti Općini? Na to gosp. Mateljan odgovara kako su temeljem Odluke o nerazvrstanim cestama, sve ceste, odnosno putevi na području Općine Kamanje u zemljišnom sudu u Ozlju  gruntovno i katastarki preneseni na Općinu Kamanje.

Što se tiče pečenja rakije,  načelnik odgovara kako vlasnici kotlova i osobe koje peku rakije, sve poslove oko registracije i naplate trošarina prijavljuju Carinskoj upravi u Karlovcu, Službi za trošarine i posebne poreze.
· Predsjednik Općinskog vijeća gosp. Ivan Lukunić  postavlja pitanje načelniku, što učiniti sa  tvrtkom „Mineral“ koja pruža usluge posipavanja i čišćenja snijega. Gospodin Lukunić Ivan navodi kako se vlasnik tvrke Mineral žali da mu Općina Kamanje ne isplaćuje sredstva redovito za njegov rad, a gosp. Lukunić smatra kako je i ta svota koja se isplaćuje prevelika.Tvrtki Mineral se plaća cca.620,00 kuna po satu. Prijedlog je da se zimska služba riješi na sljedećoj sjednici, prije zime. Načelnik odgovara kako Općina redovito i uredno uplaćuje sredstva tvrki „Mineral“. Plaćanje se vrši temeljem dogovora svaki mjesec. Dinamika plaćanja je dogovorena s čime se slaže i gosp. Mihalić, vlasnik tvrtke. Što se tiče održavanja zimske službe na sazivu Općinskog vijeća bio je javan transparentan natječaj za koncesiju čišćenja i posipavanja snijega na području Općine Kamanje. Na vijeću je dogovoreno koliko je cijena čišćenja snijega i posipavanja. O toj cijeni odlučuje isključivo Općinsko vijeće. Ugovor sa tvrtkom „Mineral“  je sklopljen na četiri godine. U tom Ugovoru treba stajati koji su to razlozi zbog čega od Ugovora odustajemo, odnosno prekidamo, to je zakonska obaveza. Sljedeći puta će se pripremiti Ugovor o čišćenju te posipavanju snijega za prošlu godinu, zaključak koji smo raspisali za čišćenje i posipavanje snijega, prihvaćanje gdje smo prihvatili tu ponudu i troškovi. 
Ad 2) Zaključak o održavanju manifestacije Dani Općine Kamanje 2013. godine.
Gospodin Lukunić daje riječ načelniku, gosp. Mateljanu. Gosp. Mateljan prije svega objašnjava razloge zbog čega se ove godine neće održati koncerat u prostorima spilje Vrlovke. Spilja Vrlovka je trenutno u rekonstrukciji koja će vrijediti oko 100 000,00 €, osigurane sa strane Svjetske banke za obnovu i razvoj, a sami proces ide od strane Ministarstva zaštite okoliša. Radi se o komletnom unutarnjem i vanjskom preuređenju puteva, rasvjete, sanitarnog čvora i suvenirnice. U vanjskom dijelu uređuje se prijelaz preko pruge, pristupni put do same spilje te javna rasvjeta.
Nadalje načelnik navodi kako temeljem točke 2. Zaključka o održavanju manifestacije, događanje u petak, 13.09.2013. godine, Općina održava svečanu sjednicu, a ostali dio tog dana manifestacije preuzima NK Vrlovka. NK Vrlovka pobrinuti će se za održavanje turnira u nogometu, koji se održava pokraj škole, a nakon toga pod šatorom se održava tunir u beli i potezanje konopa. Općina će pomoći u postavi šatora, šanka i infrastrukturi stolova i stolica.

U subotu, 14.09.2013. godine održava se tradicionalna biciklijada. Osigurat će se adekvatan broj majica, kao i svake godine kuhanje 200 porcija graha, besplatan sladoled i voda. Radit će šank DVD – a Kamanje, bit će relejna vježba, a sve će zabavljati grupa Žumberačka Fortuna, koja će svirati i na dan proštenja.
U nedjelju, 15.09.2013. godine se održava Kamanjsko proštenje. Uveden je red za licitare koji se moraju pridržavati pravila i propisa postave štandova. Također moraju i dobiti suglasnost Općine Kamanje. Taj prostor mora biti naplaćen temeljem naših općinskih odluka, jednako tako za ljude koji će pružiti usluge pečenja i siječenja mesa napravljena je licitacija na četiri lokacije. Sve četiri lokacije su izlicitirane. Licitirale su četiri tvrtke ( Žganjer d.o.o., Frlan d.o.o., Luna trgovina d.o.o. i Obrt Euphoria). Svaka pozicija košta 1000,00 kuna. Svakome od njih je poslano rješenje i odluka temeljem koje moraju uplatiti taj iznos. Svi ostali sadržaji koji bi se odvijati bez suglasnosti Općine su nelegalni, bilo to na javnoj, bilo na privatnoj površini. 
Gđa. Višnja Stipančić Car postavlja pitanje, u koliko sati počinje biciklijada u subotu? Načelnik odgovara kako biciklijada počinje u 15:00 sati.
Gđa. Nemanić smatra kako bi na dan Kamanjskog proštenja trebalo i drugim bendovima dati priliku da sviraju.

Gosp. Ivančić navodi kako se je komisija trebla sazvati oko organiziranja manifestacije Dana Općine Kamanje. Svake godine, svako selo iz Općine Kamanje imalo je svoj šank, te kako su svi sudjelovali u proštenju. Načelnik odgovara kako svi imaju pravo sudjelovati te kako bi bilo dobro da ubuduće svaka udruga ili mjesni odbor prije izjasne svoje želje. Načelnik navodi kako se ne zapostavlja  niti jedno društvo, svako društvo trebalo bi dati svoju inicijativu. Načelnik Damir Mateljan predlaže da se iduće godine raspiše natječaj kako bi se na dan prije proštenja mogao odrediti organizator manifestacije.
Prijedlog Zaključka o organizaciji manifestacije Dani Općine Kamanje za 2013. godinu dan je na raspravu i usvojen jednoglasno.

Ad 3) Odluka o dodjeli javnih priznanja Općine Kamanje
Gospodin Lukunić daje riječ načelniku. Temeljem Statuta Općine Kamanje kao i svake godine za svečanu sjednicu, Općina raspisuje natječaj za dodjelu Općinskih nagrada. Rangirane su u smislu zahvalnica, nagrade za životno djelo i počasne građane. Zaprimljena su tri prijedloga:
1) Gospođa Ljubica Marohnić sa strane KUD – a Kamanje

2) Gospodin Mladen Jakšić sa strane društva umirovljenika 

3) Gospodin Zdravko Colarić – tajnik NK Vrlovke.

„Nagrada nije mala stvar, bez obzira na to da smo mala Općina. Gledajući ljude koji su dobili nagradu, način na koji su je prihvatilli,  ta nagrada njima puno znači“, govori načelnik. Što se tiče gđe. Marohnić, smatra da je bolje da gđa. Marohnić ove godine ne dobije zahvalnicu te da iduće  godine dobije životno djelo. Prijedlog načelnika je da se ostale dvije zamolbe prihvate i stave u razinu zahvalnica te daje ovu točku na raspravu.
Gosp. Lukunić smatra kako nebi trebalo svake godine davati priznanja, jer ćemo ostati bez kandidata. 
Gđa. Stipančić Car  navodi kako nagradu ne bi trebala uvijek dobiti osoba iz udruge, kako nagradu  može dobiti bilo koji stanovnik Općine Kamanje. Smatra npr. da ako se već mora dodjeliti nekome iz NK Vrlovke, neka to bude netko tko igra nogomet u klubu, najboljem  igraču te godine. 
Gosp. Ivančić pak smatra kako bi trebalo gđi Marohnić reći da je u planu za nagradu za iduću 2014. godinu, a gosp. Colariću i Jakšiću dati zahvalnice ove godine.

Prijedlog Odluke o dodjeli javnih priznanja Općine Kamanje dan je na raspravu i usvojen  4 za, 2 protiv.

Ad 4) Odluka o komunalnim djelatnostima koje se mogu obavljati na temelju koncesije na području Općine Kamanje  
Gosp. Lukunić daje riječ načelniku za objašnjenje Odluke. Načelnik je kazao kako temeljem Zakona o komunalnom  gospodarstvu, Općina Kamanje mora raspisati  tri koncesije kako bi ispunila svoju zakonsku obavezu  i to: prijevoz pokojnika, obavljanje dimnjačarskih poslova, crpljenje odvoda i zbrinjavanje fekalija iz septičkih, sabirnih i crnih jama. Pod prijevozom pokojnika podrazumjeva se preuzimanje i prijevoz umrle osobe od mjesta smrti do mjesta ukopa na groblju u Kamanju i groblju u Reštovu. Pod obavljanjem dimnjačarskih poslova podrazumjeva se čišćenje i kontrola dimovodnih objekata i uređaja za loženje na privatnim i javnim zgradama na području Općine Kamanje. U postupku davanja koncesije provodi se javno otvaranje ponuda.
Gosp. Lukunić moli za objašnjenje pojma „javno otvaranje ponuda i stručno povjerenstvo“. Načelnik je kazao kako javno otvaranje ponuda započinje na mjestu i u vrijeme naznačeno u obavijesti o namjeri davanja koncesije i dokumentaciji za nadmetanje, a ponude koje stignu u Jedinstveni upravni odjel Općine Kamanje otvara Stručno povjerenstvo za davanje koncesija. Općinski načelnik imenuje Stručno povjerenstvo za koncesiju. Stručno povjerenstvo za koncesiju ima predsjednika i dva člana, a jedan član stručnog povjerenstva mora imati važeći certifikat u podučju javne nabave. Zadaća Stručnog povjerenstva za koncesiju je vođenje zapisnika koji potpisuju svi članovi povjerenstva i otvaranje ponuda. Nadalje, Stručno povjerenstvo upućuje dostavljene ponude Općinskom vijeću na donošenje Odluke o odabiru najpovoljnijeg ponuditelja na temelju kriterija ekonomski najpovoljnije ponude, po elementima važnosti od najvažnijeg prema najmanje važnom.
Prijedlog Odluke o komunalnim djelatnostima koje se mogu obavljati na temelju koncesije na području Općine Kamanje dan je na raspravu i usvojen jednoglasno.

Ad 5) Izmjene i dopune Odluke o naknadama za korištenje javnih površina  
Gosp. Lukunić daje riječ načelniku. Načelnik je kazao kako temeljem Odluke o naknadama za korištenje javnih površina na području Općine Kamanje, koju je 2006. godine donijelo Općinsko vijeće, naknada za koištenje javnih površina radi postave peći za pečenje plodina iznosila je 200,00 kn po prodajnom mjestu. Općinskom vijeću u materijalima dan je prijedlog za izmjenom i dopunom Odluke i nova naknada za korištenje javnih površina radi postave peći za pečenje plodina iznosila bi 1.000,00 kuna. 
Gosp. Ivančić postavio je pitanje, što je sa prodajom pića? Načelnik je kazao kako se naknada iznosi isključivo na postavu peći za pečenje plodina. Također načelnik ponavlja kako se na taj dan  ne može ništa raditi bez suglasnosti Općine Kamanje, jer će svakoga stići kazna u roku dva tjedna poslije proštenja od 500,00 do 5000,00 kuna. Gosp. Lukunić daje primjer proštenje u Ozlju, gdje je najam bio po m². Načelnik je kazao kako naša naknada za korištenje javne površine za pečenje plodina iznosi 1.000,00 kuna po prodajnom mjestu.

Prijedlog Izmjena i dopuna Odluke o naknadama za korištenje javnih površina na području Općine Kamanje dan je na raspravu i usvojen jednoglasno. 
Ad 6) Zamolbe 
Predsjednik vijeća Ivan Lukunić je upoznao vijećnike sa zamolbama.  U Jedinstveni upravni odjel pristigle su slijedeće zamolbe:
        a)  DVD Plaški 
        b)  Udruga dijaliziranih bubrežnih bolesnika 

        c)   Imenovanje predsjednika Županijskog partnerskog vijeća
        d)  Produženje radnog vremena ugostiteljskog obrta „Centar“

a) Zamolba DVD Plaški odnosi se na obnovu vatrogasnog doma, odnosno na obnovu krovišta. Općinsko vijeće je donijelo Zaključak o neisplati sredstava Udrugama koje svoje sjedište imaju  van Općine Kamanje zbog trenutne financijske situacije. Prijedlog je dan na raspravu i usvojena jednoglasno.
b) Udruga dijaliziranih bubrežnih bolesnika, zamolba se odnosi na pokriće troškova obavljanja redovne djelatnosti, promicanje davalaštva, odnosno udruga okuplja teške bubrežne bolesnike sa područja Karlovačke županije. Općinsko vijeće Općine Kamanje razmotrilo je prijedlog za pokriće troškova i donijelo jednoglasno Zaključak o neisplati sredstava zbog trenutne financijske situacije.
c) Imenovanje predsjednika Županijskog partenrskog vijeća, načelnik je kazao kako Općinsko vijeće mora donijeti Zaključak o imenovanju osobe koja će predstavljati Općinu Kamanje u Partnerskom vijeću. Partnersko vijeće je vijeće koje će sudjelovati u izradi strategije Karlovačke županije u djelovima tuizma , gosp. infrastrukture. Svaka Općina u partnersko vijeće daje osobu koja ima pravo odlučivanja kao i sve druge osobe koje su iz neke lokalne samouprave. Prijedlog načelnika je gosp. Lukunić. Općinsko vijeće razmotrilo je prijedlog i usvojilo jednoglasno.
4)  Produženje radnog vremena ugostiteljskog obrta „Centar“. Zamolba za produženje radnog vremena ugostiteljskog obrta „Centar“ odnosi se na sljedeće dane:
· petak, 13.09.2013. od 06:00 do 02:00 sati,

· subota, 14.09.2013. od 06:00 do 02:00 sati, 

· nedjelja, 15.09.2013. od 06:00 do 02:00 sati. 

Načelnik je kazao kako Općinsko vijeće treba odlučiti o produženju radnog vremena. Općinsko vijeće općine Kamanje razmotrilo je prijedlog i donijelo jednoglasan Zaključak da se ne odobrava produženje radnog vremena u navede dane. Općina Kamanje treba štititi, odnosno, ostvariti treba javni interes mještana.
Gosp. Lukunić zahvalio se vijećnicima i zaključio sjednicu u 19:30 sati.

Zapisničar:

Suzana Priselac














PREDSJEDNIK OPĆINSKOG VIJEĆA:





Ivan Lukunić, v.r.

